UBERA ARANZETA (EH Bildu, 2013-04-18):
Arratsalde on guztioi.
Guk hasteko esan behar dugu oso kritikoak garela, oso kritikoak izan ginen eta, dakizuen bezala, Eskola 2.0 programaren inplementazioarekin eta garapena nola egin zen.
Sentsazioa izan genuen bere momentuan helburu bakarra ordenagailuak erostea eta eskolan banatzea izan zela korrika eta presaka, albo batera utzita bigarren maila batetan utzita formakuntza ezagutzaren inplentazioa, metodologia edota ikastetxeetara benetan egokitzea. Guk hori guztia faltan bota genuen. Eta iruditzen zaigu horrelako programa bat garatzerakoan inplementatzerako orduan gauzak era serioago batetan egin behar direla, hezkuntza eragile guztien iritziak entzunaz eta elkartrukaketa elkarrizketa hori indarrean jarriaz.
Hori esanda ere, adierazi behar dugu gure taldeak beharrezkoa ikusten duela sistema edukatiboan hezkuntza sisteman ere teknologia berriak txertatzea eta garatzea. Baina lehen esan dudan bezala, txertaketa hori garapen hori era egoki batetan egin behar da irakaskuntza prozesuak egokituz, metodologia egokituz, azkenean hezkuntza sistemaren parte diren atal guztiak behar den bezala egokituta eta berrikuntzan oinarrituta azkenean aplikazio hori probestuz eta etekinak ahalik eta hobekienak ateratzeko.
Horregatik, gure zuzenketan planteatzen genuena zen ebaluazio bat egitea. Aurrera jarraitu aurretik, goazen benetan ebaluazio bat egitera, goazen balorazio bat egitera bertan zuzenketan aipatzen ditugun irizpideen baitan.
Irakasleen formakuntzari dagokiona edo ez, irakasleak zer formakunza behar duten, zelakoa eman zaien, hor balorazio sakon bat egitea inplementazio prozesuaren inguruan ere balorazio bat eginez, ikasleen beharren egokitzapenean inguruan eta irakaskuntzan teologiaren inguruan. Hori zen eskatzen duguna ondoren plan bat egiteko, neurri konkretuekin eta teknologia berrien garatzea hezkuntza sisteman bideratzeko zeren eta guztiok dakigu mundu hau egunetik egunera asko aldatzen dela.
Esan behar dugu ere, bai gure zuzenketatik kanpo utzi genuela, eta ez da gaurko eztabaidako kontua baina aurreratzen dizuegu ere mahai gainean jarriko dugula, Wi-Fiaren kontua dakizuen bezala asko kezkatzen gaituen kontua da aurreko legegintzaldian Maeztu jaunak behin eta berriro ekarri zuen kontua uhin elektromagnetikoen kutsadura eta kontziente izan behar gara kutsadura horrek batez ere biztanleriaren atalik sentikorrenean duen eragina: Umeak eta adinekoak.
Orduan, iruditzen zaigu aplikazio hauek ere bideratzeko orduan kontutan hartzeko gai bat dela eta gai serioa dela. Eta gure plangintza datorrenean, hezkuntza eragileekin eta gai horri dagokionean jarraipen estua eta hor izango ditugu behintzat, asmo daukagu mahai gainean hainbat kontu ipintzeko ikastetxeetan benetan umeen osasunera beharrei egokituta teknologia aurreratuen sistema saila inplementatu ahal izateko. Baina, beno, beste egun baterako utziko dugu eztabaida hori.
Azpimarratu pozten garela azkenean beste gakoetariko bat erdibidetu dugu proposamenean, hori jasotzen dena da eragile guztien parte hartzearekin. Iruditzen zaigu beharrezkoa dela hezkuntza komunitatean, beste komunitate eta esparruetan ere, guztion parte hartzearekin adostasunak bilatuz.
Eta bukatzeko esango nioke Celaá andreari erdibidekoari buelta emateko eta konturatuko dela erdibideko hau hiru talderen artean adostutako erdibidekoa dela.
Eskerrik asko.